Държавен вестник, бр. 59, 2012 г., стр. 89

БРОЙ  59	
Д Ъ Р Ж А В Е Н  В Е С Т Н И К 	
СТР.  89  
3. Страните своевременно ще разрабо­
тят и от време на време ще актуализират 
спецификация на инвестиционните разходи 
на Дружествата и техните амортизации при 
изграждането и експлоатацията на Тръбопро­
водна система Набуко.
4. Такава справедлива пазарна стойност по 
искане на Участника в проекта трябва да се 
изразява в Конвертируема валута. Компенса­
цията включва също така лихва при търговска 
ставка, установена на пазарна основа от датата 
на Отчуждаване до датата на плащане.
5. Всеки спор по отношение на този член 
може да бъде представен по всяко време от 
съответните Участници в проекта или който 
и да е от тях за разрешаване по силата на 
член 35 (който член да се чете, за целите на 
споровете по отношение на този член, все 
едно, че всяко споменаване на Страна е спо­
менаване на „Участник в проекта“).
Член 31 
Прекратяване
1. Освен както може изрично да бъде 
предвидено в този член 31, никоя Страна не 
може да изменя, отменя, прекратява, обявява 
за невалидно или неизпълнимо, да решава да 
третира като невалидно или по друг начин 
да се стреми да касира или ограничава това 
Споразумение без предварителното писмено 
съгласие на другите Страни.
2. Ако никое Дружество не е предприело 
стъпки за пускане в експлоатация на Тръбо­
проводната система Набуко най-късно до 31 
декември 2016 г. (или датата на изтичане на 
което и да било удължение на освобождава­
нето от условията съгласно разпоредбите на 
Националните закони в изпълнение на членове 
18 и 25 (2), (3) и (4) на Директива 2003/55/
EО, дадено от Държавния орган) по някаква 
причина, различна от Непреодолима сила, 
или неизпълнение своевременно от Държавата 
или някой Държавен орган или Държавен 
субект на някакви техни задължения, Държа­
вата има право да даде писмено уведомление 
до Дружествата за прекратяването на това 
Споразумение. Такова прекратяване влиза 
в сила сто и осемдесет (180) дни след полу­
чаване от Дружествата на това уведомление 
за прекратяване, освен ако в споменатия сто 
и осемдесет (180)-дневен период което и да 
е от Дружествата не предприеме стъпки за 
започване на етапа на строителство на Тръ­
бопроводната система Набуко. В допълнение 
крайният срок 31 декември 2016 г. (или датата 
на изтичане на което и да било удължение 
на освобождаването от условията съгласно 
разпоредбите на Националните закони в из­
пълнение на членове 18 и 25 (2), (3) и (4) на 
Директива 2003/55/EО, дадено от Държавния 
орган) се удължава, ако и доколкото има ня­
какви забавяния, причинени от неизпълнени­
ето или отказа на някой Държавен орган или 
Държавен субект да изпълнят своевременно 
някакви задължения, които те имат във връзка 
с Проектните дейности.
3. По всяко време преди 31 декември 2016 г. 
(или датата на изтичане на което и да било 
освобождаване от разпоредбите съгласно На­
ционалните закони в изпълнение на членове 
18 и 25 (2), (3) и (4) на Директива 2003/55/EО, 
дадено от Държавния орган) всяко Дружество 
може, ако заключи, че вече не съществува 
някаква разумна перспектива за успешното 
разработване, финансиране, изграждане и 
предлагане на капацитет в Тръбопроводната 
система Набуко при търговски приемливи 
условия, да прекрати това Споразумение с 
писмено уведомление от най-малко сто и 
осемдесет (180) дни.
4. Всяка Страна може с писмено уведом­
ление (Уведомление) до другите Страни да 
прекрати това Споразумение, ако след края 
на началния Експлоатационен период друга 
Страна извърши съществено нарушение на 
своите задължения към тази Страна по това 
Споразумение и Страната в нарушение не 
успее в рамките на сто и осемдесет (180) дни 
от получаването на това Уведомление да:
а.	 поправи нарушението и последици-
те от него до разумно удовлетворение 
на Страната, даваща уведомление 
(или започне и старателно изпълни 
съответните мерки за тази цел); или
б.	 (в случай на нарушение, когато са-
мото нарушение не може да се по­
прави) да въведе и усърдно изпълни 
мерки, разумно удовлетворяващи за 
другата Страна, за предотвратяване 
повтарянето на това нарушение, при 
условие че това изпълнение няма 
да попречи на прекратяването, ако 
Страната в нарушение не е изпълнила 
по-рано такива мерки, свързани с 
предишно сходно нарушение.
5. Никоя Страна няма право да прекрати 
това Споразумение във връзка със съществено 
нарушение по член 31.4, освен ако може да 
покаже разумни основания да се смята, че 
обезщетение, дължимо по отношение на това 
нарушение, не би съставлявало подходящо 
средство за поправяне на това нарушение 
или че Страната в нарушение е пропуснала 
да плати такива обезщетения, след като те са 
били окончателно определени за дължими.
6. Независимо от всичко предходно, никак­
во право за прекратяване не се поражда по 
настоящото, доколкото въпросното нарушение 
е причинено от или произтича от някакво 
нарушение на някое Проектно споразумение 
от Страната, желаеща прекратяване на това 
Споразумение (или ако тази Страна е Дър­
жавата, от който и да е Държавен орган или 
Държавен субект).